“ทอง” ขึ้นยาว 3 วันราคาพุ่ง 600 บาท “รูปพรรณ” ขายออก 26,850 บาท
"ทอง" ขึ้นยาว 3 วันราคาพุ่ง 600 บาท "รูปพรรณ" ขายออก 26,850 บาท 
"ทอง" ขึ้นยาว 3 วันราคาพุ่ง 600 บาท "รูปพรรณ" ขายออก 26,850 บาท
24 เม.ย. 2563

สมาคมค้าทองคำ รายงานราคาทอง (96.5%) วันนี้ (24 เม.ย.63) เมื่อเวลา 09.23 น.ที่ผ่านมา ปรับตัวเพิ่มขึ้น 50 บาท เมื่อเทียบกับราคาปิดวานนี้
โดยราคาทองคำแท่ง รับซื้ออยู่ที่บาทละ 26,150 บาท ขายออกที่ราคาบาทละ 26,350 บาท
ส่วนทองรูปพรรณ รับซื้ออยู่ที่ราคาบาทละ 25,681.04 บาท และขายออกที่ราคา 26,850 บาท
บริษัท วายแอลจี บูลเลี่ยน แอนด์ ฟิวเจอร์ส จำกัด รายงานราคาทองคำวานนี้ปิดปรับตัวเพิ่มขึ้น 17.35 ดอลลาร์ต่อออนซ์ ในระหว่างวันราคาทองคำทะยานขึ้นไปทดสอบระดับสูงสุดบริเวณ 1,739.10 ดอลลาร์ต่อออนซ์
โดยได้รับแรงหนุนจากการคาดการณ์ว่าทั้งธนาคารกลางสหรัฐฯ (เฟด) และสภาครองเกรสของสหรัฐฯ จะดำเนินมาตรการกระตุ้นเศรษฐกิจเพิ่มเติม หลังตัวเลขเศรษฐกิจสหรัฐฯสะท้อนว่าการระบาดของโควิด-19 สร้างความเสียหายให้แก่เศรษฐกิจและตลาดแรงงานอย่างมาก
ทั้งนี้ จำนวนผู้ขอสวัสดิการว่างงานรายสัปดาห์พุ่งเกินคาดแตะ 4.4 ล้านราย ด้านมาร์กิตเผยดัชนี PMI รวมภาคการผลิต และภาคบริการเบื้องต้นของสหรัฐ ทรุดตัวลงสู่ระดับ 27.4 ในเดือน เม.ย.แตะระดับต่ำสุดเป็นประวัติการณ์ ส่วนยอดขายบ้านใหม่สหรัฐดิ่งลงเกินคาดสู่ระดับ 627,000 ยูนิต
นอกจากนี้ ราคาทองคำยังได้รับแรงหนุนเพิ่มจากสถานการณ์ความตึงเครียดระหว่างสหรัฐฯและฯอิหร่าน หลังวานนี้ หัวหน้ากองกำลังพิทักษ์การปฏิวัติอิสลามของอิหร่าน (IRGC) ระบุว่าอิหร่านจะทำลายเรือรบสหรัฐฯ หากเรือรบสหรัฐฯคุกคามความปลอดภัยของเรืออิหร่าน ซึ่งเป็นปัจจัยกระตุ้นแรงซื้อทองคำในฐานะสินทรัพย์ปลอดภัย
อย่างไรก็ดี สกุลเงินดอลลาร์ยังคงแข็งค่า พร้อมกับที่สกุลเงินยูโรอ่อนค่าลงหลังดัชนี PMI ในเขตยูโรโซนแตะระดับต่ำสุดเป็นประวัติการณ์
นอกจากนี้ยูโรยังได้รับแรงกดดันเพิ่มหลังการประชุมทางไกลของผู้นำ EU เพื่อหารือเกี่ยวมาตรการกระตุ้นเพิ่มเติมยังไร้ข้อตกลงในรายละเอียดอีกด้วย ปัจจัยดังกล่าวจึงสกัดช่วงบวกของราคาทองคำเอาไว้ สำหรับวันนี้ติดตามการเปิดเผยยอดสั่งซื้อสินค้าคงทน